13 Քանզի յորժամ Ադամ որ ըստ պատկերի Աստուծոյ արարաւ եւ ամենայն զաւակ նորա * որ աստուածորդիքն կոչեցան կամաւք իւրեանց զապականութիւն ժառանգեցին՝ ընդ նոսին եւ ամենայն արարածք հնազանդեալ ապականեցան ոչ իւրեանց կամաւ այլ վասն առաջնորդութեան կամացն Աստուծոյ առ ի Քրիստոս ազատելոյ։ 14 Քանզի եւ որ միանգամ ի վայելչութիւն եւ ի փառս մարդոյն հաստեցան՝ ապականեալք եւ անարգեալք վասն նորին բարկութեան ։ 15 Եւ երկիր * անիծեալ եւ փշաբեր հեղեղատեալ եւ հրայրեաց շարժահիմն յողդողդեալ * եւ աւդք ապականեալք ընդ ժամանակս ժամանակս եւ լուսաւորք խաւարամածք եւ արիւնանշանք եւ երկինք այլագունեալք * որպէս ի գրոց մարգարէականաց զանցելոցն է նշանակեալ զոր եւ * նոյն իսկ * մարգարէքն յազգականացն կրէին յանձինս իւրեանց։ 16 Զի թէպէտ եւ յԱստուծոյ պատուեալք առաքէին սակայն * ի չընդունելեացն թշնամանեալք եւ քարկոծեալք * որպէս եւ ասէ իսկ ամենատէրն թէ Վասն ձեր կոտորեցի զմարգարէսն բանիւ բերանոյ իմոյա։